  Туспуктэм: Григорий Фомин Майя Бывальцева Глазкарысь дышетӥсьёсты дасясь В. Г. Короленко нимо кун институт «Индекс эффективности воспитательной деятельности в вузах» огъяросси эскеронын 50 устоосыз вылӥ дышетсконниос пӧлы шедиз, со 40-тӥ инты басьтэ. Со сярысь Удмуртиысь тӧролэн но кивалтэтлэн пресс-службазы ивортӥз. Эскеронъёсты студентъёслэн «Твой ход» огъяросси ӵектоссы Россиысь дышнтонъя но тодосъя министерствоен ӵош ортчытӥз. Соос вылӥ дышетсконниосысь визьнодан ужез но егитъёсын ужан политикаез, студентъёслэсь федерал ужрадъёсы прыиськемзэс но соослэсь валтӥсь ужрадъёс но кичӧлтонъёс сярысь тодонлыксэс чаклазы. Эскеронэ Россиысь 450 вылӥ дышетсконниос пыриськизы. 50 устоосыз пӧлы педагогикая сизьым вузъёс шедизы. Нырысетӥ интыын – Курганск улосвылысь Шадринскысь педагогикая университет, кыкетӥын – Оренбургысь педуниверситет, 10-тӥ интыын – Волгоградысь мерлыкъя но педагогикая университет. « Со вера, школаосы улонлэн пӧртэм ӧръёсаз мыло-кыдо пыриськись, ас кунзэс яратӥсь дышетӥсьёс вуозы, со дунлыкъёсты пиналъёслы пыӵатозы шуыса. Устоосыз 50 дышетсконниос пӧлы педвузъёслэн пыремзы пусйымон, соослэн егитъёсты визьнодан ласянь азинлыко ужан амалъёссы одно ик вӧлмытэмын луозы » Сергей Кравцов, Россиысь калыкез дышетонъя министр 2022-тӥ арын Глазкарысь пединститут «Универсиеттские смены» огъяросси ӵектосэ пыриськиз. ДНР-ысь но ЛНР-ысь пиналъёс Удмуртилэн историеныз, инкуазеныз, лулчеберетэныз тодматскизы, пӧртэм вожвылъяськонъёсы но шудонъёсы пыриськизы, экскурсиосы ветлӥзы.  Тегъёс: ГГПИ Глазкар Удмуртия  